Súradnice: 48°10′01″S 17°02′44″V﻿ / ﻿48,1668793°S 17,0454976°V﻿ / 48.1668793; 17.0454976

**Slovenský metrologický ústav** alebo skrátene **SMÚ** je príspevková organizácia v zriaďovateľskej pôsobnosti Úradu pre normalizáciu, metrológiu a skúšobníctvo Slovenskej republiky.

Slovenský metrologický ústav ako národná metrologická inštitúcia

a) rozpracúva koncepciu rozvoja metrológie,

b) uskutočňuje výskum a vývoj v oblasti metrológie,

c) zastupuje Slovenskú republiku v medzinárodných metrologických organizáciách, ktorých je členom, a zabezpečuje úlohy, ktoré vyplývajú z tohto členstva,

d) zabezpečuje medzinárodné uznávanie národného etalónu a certifikovaného referenčného materiálu,

e) navrhuje etalón na jeho vyhlásenie za národný etalón, zmenu vyhlásenia alebo na zrušenie vyhlásenia,

f) vykonáva dohľad nad rozvojom, uchovávaním a používaním národného etalónu, ktorý uchováva dezignovaná organizácia,

g) vykonáva dohľad nad plnením podmienok dezignovanou organizáciou,

h) zabezpečuje realizáciu, uchovávanie, rozvoj a medzinárodné porovnávanie národného etalónu a prenos hodnôt jednotiek na meradlo,

i) koordinuje postup schvaľovania národného etalónu,

j) certifikuje referenčný materiál,

k) schvaľuje typ určeného meradla, overuje určené meradlo, kalibruje povinne kalibrované meradlo a ostatné meradlo a vykonáva úradné meranie,

l) poveruje autorizovanú osobu na vykonanie činnosti podľa § 20 ods. 8,

m) preveruje spôsobilosť fyzickej osoby v oblasti metrológie vykonaním skúšky,

n) vydáva fyzickej osobe doklad o spôsobilosti v oblasti metrológie, predlžuje platnosť dokladu o spôsobilosti v oblasti metrológie vykonaním skúšky alebo absolvovaním školenia a vedie zoznam vydaných dokladov o spôsobilosti v oblasti metrológie, ktorý obsahuje najmenej číslo vydaného dokladu, dátum vydania dokladu a platnosť dokladu o spôsobilosti v oblasti metrológie,

o) zasiela úradu rozhodnutie o schválení typu podľa § 21 až 24 do 30 dní od jeho vydania,

p) zasiela úradu zoznam vydaných dokladov o spôsobilosti v oblasti metrológie a kópie dokladov o spôsobilosti v oblasti metrológie do piatich pracovných dní od ich vydania,

q) kontroluje splnenie autorizačných požiadaviek osoby podľa § 33 ods. 1 a splnenie registračných požiadaviek osoby podľa § 44 ods. 1,

r) poskytuje odborné služby v oblasti metrológie,

s) vykonáva medzilaboratórne porovnávacie meranie v oblasti metrológie,

t) môže vykonávať v určenom rozsahu skúšky zdrojov ionizujúceho žiarenia na základe povolenia vydaného podľa osobitného predpisu,9)

u) môže vykonávať činnosť autorizovanej osoby na základe rozhodnutia úradu podľa osobitného predpisu,10)

v) môže v rozsahu svojej pôsobnosti vykonávať činnosti podľa osobitného predpisu,

w) vykonáva štatistickú kontrolu určených meradiel a zodpovedá za vykonanie štatistickej výberovej skúšky pri štatistickej kontrole určených meradiel,

x) môže poveriť autorizovanú osobu na vykonanie činnosti podľa § 27a ods. 13

 SMÚ je notifikovanou osobou č. 1781 na certifikáciu meradiel podľa Smernice Európskeho parlamentu a Rady 2014/31/EÚ a Smernice Európskeho parlamentu a Rady 2014/32/EÚ (NAWI a MID).

Oddelenia
---------

Slovenský metrologický ústav má sedem výskumných oddelení:

* Oddelenie ionizujúceho žiarenia
* Oddelenie termometrie, rádiometrie a fotometrie
* Oddelenie chémie
* Oddelenie elektriny a času
* Oddelenie prietoku a tlaku
* Oddelenie hmotnosti a geometrických veličín
* Oddelenie skúšobného laboratória

Referencie
----------

1. ↑   *Právnické osoby v zriaďovateľskej pôsobnosti a právnické osoby pod dohľadom ÚNMS SR* [online]. Bratislava: Úrad pre normalizáciu, metrológiu a skúšobníctvo Slovenskej republiky, [cit. 2013-06-29]. Dostupné online. Archivované 2015-09-24 z originálu.
2. ↑   *Doktoradské štúdium* [online]. Bratislava: Slovenský metrologický úrad, 23.09.2008, [cit. 2013-06-29]. Dostupné online. [nefunkčný odkaz]
3. ↑  ec.europa.eu
4. ↑   *Oddelenia ústavu*. Bratislava: Slovenský metrologický úrad, [cit. 2013-06-29].